2006-ban már versenyzői állást kapott a Scuderia Toro Rosso csapatnál., miután a Red Bull bejelentette a Minardi felvásárlását és a Toro Rosso megalakítását. 1993 óta először szerepelt amerikai versenyző a Formula–1-ben. Az ausztrál nagydíjon egy pontot szerzett volna a nyolcadikként befutó Speed, de egy sárga zászlós előzés miatt visszakerült David Coulthard mögé a kilencedikre, és pont nélkül maradt. A verdikt kihirdetése után még egy 5000 dolláros pénzbírságot is összeszedett, mert minősíthetetlen hangnemben ordibált a skót pilótával a versenybírói meghallgatáson. Az egész évben mindössze egyszer teljesített a legjobb tízben, és egy pontot sem szerzett.